## Rješenje o odobrenju objavljivanja ponude za preuzima­nje društva Schott Boral d.d., Pula za Blitz 04-157 GmbH, c/o ADCURAM Industriekapital AG, iz Münche­na, Njemačka

### NN 57/2005 (4.5.2005.), Rješenje o odobrenju objavljivanja ponude za preuzima­nje društva Schott Boral d.d., Pula za Blitz 04-157 GmbH, c/o ADCURAM Industriekapital AG, iz Münche­na, Njemačka

# KOMISIJA ZA VRIJEDNOSNE PAPIRE REPUBLIKE HRVATSKE

**1120**

Sukladno odredbama članka 13. stavka 2. Zakona o
preuzimanju dioničkih društava (»Narodne novine« broj 84/02., 87/02. i
120/02.), Komisija za vrijednosne papire Republike Hrvatske, na temelju
zahtjeva društva BLITZ 04-157 GmbH, c/o ADCURAM Industriekapital
AG, München, Brienner Strasse 9, Njemačka, zastupanog po opunomoćeniku, Mladenu Markoču, odvjetniku iz Odvjetničkog društva Bogdanović, Dolički &
Partneri, Zagreb, Alexandera von
Humboldta 4b/III, za odobrenje objavljivanja ponude
za preuzimanje javnog dioničkog društva SCHOTT BORAL d.d., Pula, Mažuranićeva
3, na sjednici održanoj 19. travnja 2005. godine, donijela je

## RJEŠENJE

1. Društvu BLITZ 04-157 GmbH, c/o ADCURAM Industriekapital AG, München, Brienner Strasse 9, Njemačka,
odobrava se objavljivanje ponude za preuzimanje javnog dioničkog društva SCHOTT
BORAL d.d., Pula, Mažuranićeva 3.

2. Ovo rješenje objavit će se u »Narodnim
novinama«.

```
Obrazloženje
```

I. Društvo BLITZ 04-157 GmbH, c/o ADCURAM Industriekapital AG, München, Brienner Strasse 9, Njemačka
(dalje u tekstu: Ponuditelj), zastupano po opunomoćeniku, Mladenu Markoču,  odvjetniku
iz Odvjetničkog društva Bogdanović, Dolički & Partneri, Zagreb, Alexandera
von Humboldta 4b/III,
podnijelo je Komisiji za vrijednosne papire Republike Hrvatske (dalje u tekstu:
Komisija), dana 14. travnja 2005. godine, sukladno odredbi članka 13. stavak 1.
Zakona o preuzimanju dioničkih društava (dalje u tekstu: Zakon), zahtjev za
odobrenje objavljivanja ponude za preuzimanje trgovačkog društva SCHOTT BORAL
d.d. Pula, Mažuranićeva 3 (dalje u tekstu: Izdavatelj), ponudu i isprave iz
članka 12. stavak 2. Zakona, od kada se zahtjev Ponuditelja za odobrenje
objavljivanja ponude za preuzimanje smatra urednim.

II. Izdavatelj je javno dioničko društvo,
sukladno odredbi članka 14. Pravilnika o sadržaju i obliku financijskih i
poslovnih izvješća javnih dioničkih društava (»Narodne novine« broj 118/03.), u
svezi s odredbama članka 114. stavaka 1. i 5. Zakona o tržištu vrijednosnih papira
(»Narodne novine« broj 84/02.)

Komisija je izvršila uvid u podatke sudskog
registra na internetu te utvrdila da temeljni kapital Izdavatelja iznosi
36.388.000,00 kuna.

Uvidom u podatke Središnje depozitarne agencije d.d.,
Zagreb, koji­ma raspolaže Komisija, utvrđeno je da Izdavatelj, ima više od 100
dioni­ča­ra.

III. Obveza objavljivanja ponude za preuzimanje,
sukladno odredbi članka 4. stavak 1. Zakona, nastala je za Ponuditelja 16.
ožujka 2005. godine, stjecanjem 332.215 dionica, odnosno 91,30% učešća u
temeljnom kapitalu Izdavatelja, što daje 91,30% od ukupnog broja glasova koje
daju dionice Izdavatelja s pravom glasa, temeljem ugovora o prodaji i prijenosu
dionica, sklopljenog 16. ožujka 2005. godine, s trgovačkim društvom SCHOTT
BENELUX B.V., Tiel, Marconistraat
36, Nizozemska, a nakon kojeg stjecanja Ponuditelj raspolaže s 332.215 dionica,
odnosno 91,30% učešća u temeljnom kapitalu Izdavatelja, što daje 91,30% od
ukupnog broja glasova koje daju dionice Izdavatelja s pravom glasa.

IV. Cijena po kojoj Ponuditelj nudi otkup
dionica u ponudi za preuzimanje iznosi 8,00 kuna po dionici. Najviša cijena po
kojoj je Ponuditelj stekao dionice Izdavatelja s pravom glasa u razdoblju od
jedne godine prije dana objavljivanja ponude za preuzimanje niža je od 8,00
kuna po dionici. Prema očitovanjima Zagrebačke burze d.d., Zagreb, i
Varaždinske burze d.d., Varaždin, dostavljenim na zahtjev Komisije (u predmetu:
klasa: 450-08/05-01/122), na Zagrebačkoj burzi d.d., Zagreb u zadnja tri
mjeseca prije nastanka obveze objavljivanja ponude za preuzimanje nije bilo
trgovine dionicama Izdavatelja niti trgovinskim sustavom niti dražbama, a na
Varaždinskoj burzi d.d., Varaždin, u zadnja tri mjeseca prije nastanka obveze
objavljivanja ponude za preuzimanje nije bilo transakcija dionicama
Izdavatelja, te je utvrđeno da je cijena izražena u ponudi za preuzimanje u
iznosu od 8,00 kuna po dionici, utvrđena u skladu s odredbom članka 15. stavci
3.-6. Zakona.

V. Ponuditelj je vlasnik 332.215 redovnih dionica
Izdavatelja, a temeljni kapital Izdavatelja podijeljen je na 363.880 redovnih
dionica, nominalne vrijednosti 100,00 kuna svaka. Novčana sredstva potrebno je
osigurati sukladno odredbi članka 9. stavka 1. Zakona, za plaćanje preostalih
31.665 dionica Izdavatelja s pravom glasa, u iznosu od najmanje 253.320,00
kuna. Uvidom u Garanciju broj 05118220002 koju je 12. travnja 2005. godine, u
korist svih dioničara Izdavatelja, izdala RAIFFEISENBANK AUSTRIA d.d., Zagreb,
Petrinjska 59, s rokom valjanosti do 31. listopada 2005. godine, utvrđeno je da
je Ponuditelj osigurao sredstva u iznosu od 253.320,00 kuna.

VI. Nadalje, utvrđeno je da su zahtjevu
priložene potvrde o plaćenoj administrativnoj pristojbi i naknadi, sukladno
odredbama članka 2. točke 24. Pravilnika o vrsti i visini administrativnih
pristojbi i naknada (»Narodne novine« broj 115/02. i 43/03.).

VII. Budući da je Ponuditelj dostavio tekst
ponude za preuzimanje sastavljen sukladno odredbi članka 12. stavka 1. Zakona,
te dokumentaciju propisanu odredbom stavka 2. istoga članka Zakona, odlučeno je
kao u izreci.

VIII. Na temelju odredbe članka 8. stavka 4.
Zakona o tržištu vrijed­nosnih papira, ovo Rješenje objavljuje se u »Narodnim
novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku 30 dana od dana primitka ovog rješenja.

Klasa: UP/I-450-09/05-02/53

Urbroj: 567-01/05-2

Zagreb, 19. travnja 2005.

Predsjednik Komisije

**Miljenko** **Fičor**, v. r.

Rješenje, NN 57/2005-1120